Aryna Sabalenka a învins-o, joi seara, pe Danielle Collins (7-5, 6-2) şi i se alătură sportivei Iga Swiatek în finala turneului WTA 1000 de la Roma, aşa cum a făcut-o în urmă cu două săptămâni la Madrid, informează news.ro.
"Sunt foarte fericită că sunt în prima mea finală la Roma", a declarat Sabalenka. "Cred că am jucat un tenis foarte bun Sunt super bucuroasă de victorie, mai ales că a venit în două seturi, împotriva lui Danielle."
Sabalenka o va înfrunta sâmbătă în finală pe Swiatek, numărul 1 mondial, care a învins-o la Madrid.
Poloneza a câştigat deja turneul de două ori, în 2021 şi 2022.